**Αθανασοπούλου Εμμέλεια (Γ1)**

**Ερωτήσεις**

* **Σύμφωνα με όσα λέει ο Αρνόλφος στην πρώτη σελίδα του αποσπάσματος, τι σημαίνει ο γάμος για μία γυναίκα; Ποιές είναι οι υποχρεώσεις μιας παντρεμένης γυναίκας απέναντι στον άντρα της;**

Ο Αρνόλφος έτοιμος να παντρευτεί την Αγνή, της ζητά την απόλυτη προσοχή της, με σκοπό να επισημάνει κάποιους κανόνες. Της ζητά να προσηλωθεί εντελώς σε εκείνον και τα λόγια του και αρχίζει να εξηγεί την έννοια και τις υποχρεώσεις που αποκτά μια γυναίκα, με τον ιερό δεσμό του γάμου. Η Αγνή πρέπει να παραμείνει ταπεινή και να θυμάται για πάντα πως είναι όχι απλά τυχερή, αλλά ευλογημένη θα έλεγε κανείς, που ο Αρνόλφος ήρθε να την σώσει από τη μίζερη ζωή μιάς χωρικής. Πρέπει να στέκεται επάξια στο πλάι του, οπού την έχει ανεβάσει και να μην αντιμετωπίζει τον γάμο ως ένα παιχνίδι. Μέσω αυτής της ταπεινής στάσης, η οποία θα φαίνεται ακόμα και από το χαμηλό βλέμμα της Αγνής, θα επιβεβαιώνει τον σύζυγό της για την καλή του πράξη και θα φροντίζει να τον κάνει να καμαρώνει για αυτή. Αυτό που συμπεραίνεται από τα λόγια του, είναι πως η υποταγή, η πειθαρχία, η υπακοή, ο σεβασμός και η ταπεινοφροσύνη, είναι βασικά γνωρίσματα που θα πρέπει να χαρακτηρίζουν την συμπεριφορά μιας γυναίκας προς τον άνδρα της.

* **Τι θα συμβεί αν μία γυναίκα δεν σταθεί στο ύψος του ρόλου της ως συζύγου;**

Σύμφωνα με τον Αρνόλφο, υπάρχουν πολλές καταστροφικές συνέπειες τις οποίες θα έχει η Αγνή συην ζωή της, αν δεν ανταποκριθεί στον ρόλο της σωστής συζύγου. Αν κάνει κάποια λάθος «κίνηση» στον γάμο της και δεν εκτελεί τα καθήκοντά της, το μέλλον της επιφυλάσσει χάος. Η ψυχή της από λευκή και άσπιλη σαν τον κρίνο, θα μετατραπεί κατάμαυρη σαν κάρβουνο, κατράμι. Θα είναι αιώνια τιμωρημένη στην κόλαση, οπού θα κοχλάζει σε φριχτά καζάνια που θα την βουλιάζουν. Όλα αυτά δεν είναι ούτε μύθοι ούτε υπερβολλές, αλλά η πραγματική εξέλιξη που θα έχει μια ανήθικη συμπεριφορά που δεν τηρεί τις αρχές του γάμου.